ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
എച്ച് എല് എല് ലൈഫ്കെയര് ലിമിറ്റഡ്; 122.47 കോടി ലാഭവിഹിതം കേന്ദ്ര സര്ക്കാരിന് നല്കി
തിരുവനന്തപുരം: എച്ച്എല്എല് ലൈഫ്കെയര് ലിമിറ്റഡ് കേന്ദ്ര ആരോഗ്യ കുടുംബക്ഷേമ മന്ത്രാലയത്തിന് 122.47 കോടി രൂപ ലാഭവിഹിതം നല്കി. ആരോഗ്യ മന്ത്രാലയത്തിന് കീഴിലുള്ള മിനി രത്ന പൊതുമേഖല സ്ഥാപനമാണ് എച്ച്എല്എല്.
ന്യൂഡല്ഹിയില് ആരോഗ്യ മന്ത്രാലയത്തില് നടന്ന ചടങ്ങില് എച്ച് എല് എല് സിഎംഡി ശ്രീ. കെ. ബെജി ജോര്ജ്ജ് IRTS കേന്ദ്ര ആരോഗ്യ കുടുംബക്ഷേമ മന്ത്രി ഡോ.മന്സുഖ് മാണ്ഡവ്യക്ക് ഡിവിഡന്റ് ചെക്ക് കൈമാറി. കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീണ് പവാര്, ആരോഗ്യ മന്ത്രാലയം സെക്രട്ടറി ഡോ. രാജേഷ് ഭൂഷണ് ഐഎഎസ്, മന്ത്രാലയത്തിലെ മുതിര്ന്ന ഉദ്യോഗസ്ഥര്, എച്ച്എല്എല് ഡയറക്ടര്മാരായ ശ്രീ ടി. രാജശേഖര്  ഡോ. ഗീത ശര്മ്മ  ഡോ. അനിതാ തമ്പി  എന്നിവരും സന്നിഹിതരായിരുന്നു.
2021-22 വര്ഷത്തില് എച്ച്എല്എല് 35,668 കോടി രൂപയുടെ റെക്കോര്ഡ് വിറ്റുവരവും 551.81 കോടി രൂപ ലാഭവും നേടിയിരുന്നു. കോവിഡ് പ്രതിരോധത്തിന് ആവശ്യമായ വ്യക്തി സുരക്ഷാ ഉപകരണങ്ങള്, മരുന്നുകള്, വാക്സിനുകള് തുടങ്ങിയവ അടിയന്തിരമായി സംഭരിച്ച് വിതരണം ചെയ്യുന്നതിന്റെ നോഡല് ഏജന്സിയായി കേന്ദ്ര ആരോഗ്യ മന്ത്രാലയം എച്ച്.എല്.എല്ലിനെ തിരഞ്ഞെടുത്തിരുന്നു.
കോവിഡ് പ്രതിരോധത്തിന് ആവശ്യമായ മെഡിക്കല് ഉല്പ്പന്നങ്ങള് സമയബന്ധിതമായി വിതരണം ചെയ്യുന്നതിനും കോവിഡ് പ്രതിസന്ധി തരണം ചെയ്യുന്നതിനും എച്ച്എല്എല് പ്രധാന പങ്കാണ് വഹിച്ചതെന്ന് മന്ത്രി പറഞ്ഞു. കോവിഡ് പ്രതിരോധ പ്രവര്ത്തനങ്ങളില് എച്ച്എല്എല് ജീവനക്കാരുടെ പരിശ്രമങ്ങളെയും മന്ത്രി അഭിനന്ദിച്ചു.
കോവിഡ് പ്രവര്ത്തനങ്ങള് കൃത്യതയോടെ നിര്വ്വഹിച്ചതിനും റെക്കോര്ഡ് വിറ്റുവരവ് നേടിയതിനും എച്ച്എല്എല്ലിനെ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീണ് പവാര് അഭിനന്ദിച്ചു.
കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ ദേശീയ കുടുംബാസൂത്രണ പദ്ധതിയുടെ ഭാഗമായി 1966 മാര്ച്ച് 1 നാണ് എച്ച്എല്എല് പ്രവര്ത്തനം ആരംഭിച്ചത്. ഗര്ഭനിരോധന ഉല്പ്പന്നങ്ങള്ക്ക് പുറമെ, ഹോസ്പിറ്റല് ഉല്പ്പന്നങ്ങള്, ഹോസ്പിറ്റല് ഇന്ഫ്രാസ്ട്രക്ചര് മാനേജ്മെന്റ്, മെഡിക്കല് ഉപകരണങ്ങളുടെ സംഭരണം, ഡയഗ്നോസ്റ്റിക് സേവനങ്ങള്, ഫാര്മസ്യൂട്ടിക്കല്സ് റീട്ടെയിലിംഗ് തുടങ്ങി ആരോഗ്യ രംഗത്തെ വിവിധ മേഖലയില് എച്ച് എല് എല് സജീവ സാനിദ്ധ്യമാണ്.
-NS-
(Visitor Counter : 42
പ്രധാനമന്ത്രിയുടെ ഓഫീസ്
ശ്രീമദ് ഭഗവത്ഗീതാ ശ്ലോകങ്ങളിലെ 21 പണ്ഡിതന്മാരുടെ വ്യാഖ്യാനങ്ങളോടൊപ്പമുള്ള കൈയെഴുത്തുപ്രതി മാര്ച്ച് 9ന് പ്രധാനമന്ത്രി പ്രകാശനം ചെയ്യും
ശ്രീമദ് ഭഗവത്ഗീതാ ശ്ലോകങ്ങളിലെ 21 പണ്ഡിതന്മാരുടെ വ്യാഖ്യാനങ്ങളോടൊപ്പമുള്ള കൈയെത്തുപ്രതിയുടെ പതിനൊന്ന് വാല്യങ്ങള് 2021 മാര്ച്ച് 9 വൈകിട്ട് 5മണിക്ക് ന്യൂഡല്ഹിയിലെ ലോക് കല്യാണ് മാര്ഗില് വച്ച് പ്രധാനമന്ത്രി പ്രകാശനം ചെയ്യും. ജമ്മുകാശ്മീര് ലഫ്റ്റനന്റ് ഗവര്ണര് ശ്രീ മനോജ് സിന്ഹയും ഡോ: കരണ്സിംഗും ചടങ്ങില് സംബന്ധിക്കും.
ശ്രീമദ് ഭഗവത്ഗീത: അപൂര്വ്വമായ ഒന്നിലധികം സംസ്കൃത വ്യാഖ്യാനങ്ങള് യഥാര്ത്ഥ കൈപ്പടയില്
പൊതുവായി ശ്രീമദ് ഭഗവത്ഗീത ഒറ്റ ടെക്സ്റ്റായി ഏക വ്യാഖ്യാനത്തോടെയാണ് ശീലിക്കുന്നത്. ആദ്യമായി ശ്രീമദ് ഭഗവത്ഗീതയുടെ സമഗ്രവും സാപേക്ഷികവുമായ വിലയിരുത്തല് നേടിയെടുക്കുന്നതിനായി പ്രശസ്തരായ ഇന്ത്യന് പണ്ഡിതന്മാരുടെ നിരവധിയായ പ്രധാനപ്പെട്ട വ്യാഖ്യാനങ്ങള് ഒന്നിച്ചുകൊണ്ടുവരികയാണ്. ധര്മ്മരഥ് ട്രസ്റ്റ് പ്രസിദ്ധീകരിച്ച കൈയെഴുത്തുപ്രതി, ശങ്കരഭാഷ്യം മുതല് ഭാസനുവേദവരെയുള്ള ഇന്ത്യന് കൈപ്പടകളിലെ വീക്ഷണപരിധിയിലെ അനിതരസാധാരണമായ വൈവിദ്ധ്യത്തോടെയും സൂക്ഷ്മഭേദത്തോടെയുമാണ് രചിച്ചിട്ടുള്ളത്. ഡോ: കരണ് സിംഗാണ് ജമ്മുകാഷ്മീരിലെ ധര്മ്മരഥ്ട്രസ്റ്റിന്റെ ചെയര്മാന് ട്രസ്റ്റി
പ്രധാനമന്ത്രിയുടെ ഓഫീസ്
തമിഴ് ജനതയ്ക്ക് പുത്താണ്ടിന്റെ ശുഭവേളയിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും, പ്രത്യേകിച്ച് തമിഴ് സഹോദരി സഹോദരന്മാർക്ക് പുത്താണ്ട് ആശംസകൾ അറിയിച്ചു.
പ്രധാനമന്ത്രി ട്വീറ്റ് ചെയ്തു;
“എല്ലാവർക്കും, പ്രത്യേകിച്ച് എന്റെ തമിഴ് സഹോദരിമാർക്കും സഹോദരങ്ങൾക്കും പുത്താണ്ട്ആശംസകൾ.
വരുന്ന വർഷം വിജയവും സന്തോഷവും കൊണ്ട് അടയാളപ്പെടുത്തട്ടെ. നിങ്ങളുടെ എല്ലാ ആഗ്രഹങ്ങളും നിറവേറ്റപ്പെടട്ടെ. എല്ലാവർക്കും സന്തോഷവും ആരോഗ്യവും ഉണ്ടാകട്ടെ."
Narendra Modi
@narendramodi
Greetings on the auspicious occasion of Puthandu.
-ND-
(
പ്രധാനമന്ത്രിയുടെ ഓഫീസ്
തദ്ദേശീയമായി വികസിപ്പിച്ച മീഡിയം ആൾട്ടിറ്റ്യൂഡ് ലോംഗ് എൻഡുറൻസ് പൈലറ്റില്ലാ വിമാനമായ തപസ്സിൽ നിന്ന് പകർത്തിയ വ്യോമ പ്രദർശനത്തിന്റെ ആകാശ കാഴ്ച്ച പ്രധാനമന്ത്രി പങ്കിട്ടു.
തദ്ദേശീയമായി വികസിപ്പിച്ച മീഡിയം ആൾട്ടിറ്റ്യൂഡ് ലോംഗ് എൻഡുറൻസ് പൈലറ്റില്ലാ വിമാനമായ തപസ്സിൽ നിന്ന് പകർത്തിയ വ്യോമ പ്രദർശനത്തിന്റെ ആകാശ കാഴ്ച്ച പ്രധാനമന്ത്രി പങ്കിട്ടു.
തദ്ദേശീയമായി വികസിപ്പിച്ച മീഡിയം ആൾട്ടിറ്റ്യൂഡ് ലോംഗ് എൻഡുറൻസ് പൈലറ്റില്ലാ വിമാനമായ തപസ്സ് 12000 അടി ഉയരത്തിൽ നിന്ന് റിഹേഴ്സലിനിടെപകർത്തിയ വ്യോമ പ്രദർശനത്തിന്റെ ആകാശ കാഴ്ച്ച പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
ഒരു ട്വീറ്റിൽ അദ്ദേഹം പറഞ്ഞു :
"വളരെ രസകരമായിരിക്കുന്നു.."
പ്രത്യേക സേവനങ്ങളും ഫീച്ചറുകളും
ഐ ഐ എസ് ടി ബിരുദദാന ചടങ്ങ് ഡിസംബർ 17ന്
തിരുവനന്തപുരം വലിയമലയിലുള്ള ഇന്ത്യന് ഇന്സ്റ്റിറ്റ്യൂട്ട് ഓഫ് സ്പേസ് സയന്സ് ആന്ഡ് ടെക്നോളജി യുടെ പത്താമത് ബിരുദദാന ചടങ്ങ് 2022 ഡിസംബർ 17ന്  നടക്കും. രാവിലെ 10 മണിക്ക് വലിയമലയിലുള്ള എൽ പി എസ് സി പേൾ ജൂബിലി ഓഡിറ്റോറിയത്തിൽ നടക്കുന്ന ചടങ്ങില് മുൻ ഐഎസ്ആര്ഒ ചെയര്മാൻ ഡോ ജി മാധവൻ നായർ മുഖ്യാഥിതിയായിരിക്കും. ഐ ഐ എസ് ടി ചാൻസലർ ഡോ ബി എൻ സുരേഷ് അധ്യക്ഷത വഹിക്കും. ഐഎസ്ആര്ഒ ചെയര്മാനും, ഐഐഎസ്ടി ഭരണസമിതി പ്രസിഡന്റുമായ ശ്രീ എസ് സോമനാഥ് ചടങ്ങിൽ സംസാരിക്കും. എൽ പി എസ് സി ഡയറക്ടർ ഡോ വി നാരായണൻ വിശിഷ്ടാതിഥിയായി പങ്കെടുക്കും. ഐഐഎസ്ടി ഡയറക്ടറും അംഗസമിതി ചെയര്മാനുമായ ഡോ എസ് ഉണ്ണികൃഷ്ണൻ നായർ പ്രവര്ത്തന റിപ്പോര്ട്ട് അവതരിപ്പിക്കും.
ആകെ 271 പേര്ക്കാണ് ബിരുദം നല്കുക.112 വിദ്യാര്ത്ഥികള്ക്ക് ബി ടെക് ബിരുദവും , 104 വിദ്യാര്ത്ഥികള്ക്ക് എംടെക് ബിരുദവും, 35 വിദ്യാര്ത്ഥികള്ക്ക് പിഎച്ച്ഡി ബിരുദവും നല്കും.
യുജി, പിജി പ്രോഗ്രാമുകളിലായി ഒന്നാം റാങ്ക് നേടിയവർക്ക് സ്വര്ണ്ണ മെഡലുകള് നല്കും. അക്കാദമിക്, പാഠ്യപദ്ധതി, പാഠ്യേതര പ്രവര്ത്തനങ്ങളിലെ മികച്ച പ്രകടനം നടത്തിയ വിദ്യാർത്ഥികൾക്ക് എക്സലന്സ് സര്ട്ടിഫിക്കറ്റ് അവാര്ഡും ക്യാഷ് പ്രൈസും ചടങ്ങില് വിതരണം ചെയ്യും.
--NS--
(Visitor Counter : 40
പ്രധാനമന്ത്രിയുടെ ഓഫീസ്
ഗിന്നസ് ലോക റെക്കോർഡിന് പ്രധാനമന്ത്രി സൂറത്തിനെ അഭിനന്ദിച്ചു
യോഗാ പ്രദർശനത്തിനായി ഏറ്റവും കൂടുതൽ ആളുകൾ ഒരിടത്ത് ഒത്തുചേർന്നതിന്റെ ഗിന്നസ് ലോക റെക്കോർഡിന് അർഹമായതിന് പ്രധാനമന്ത്രി ശ്രീ നരേന്ദ്ര മോദി സൂറത്തിനെ അഭിനന്ദിച്ചു.
ഗുജറാത്തിലെ ആഭ്യന്തര സഹമന്ത്രി ശ്രീ ഹർഷ് സംഘവിയുടെ ട്വീറ്റിന് മറുപടിയായി , പ്രധാനമന്ത്രി ട്വീറ്റ് ചെയ്തു;
“അഭിനന്ദനങ്ങൾ സൂറത്ത്! ശ്രദ്ധേയമായ ഒരു നേട്ടം. ”
-ND-
(
പ്രധാനമന്ത്രിയുടെ ഓഫീസ്
കോപ്പൻഹേഗനിൽ ഇന്ത്യ-ഡെൻമാർക്ക് ബിസിനസ് ഫോറത്തിൽ പ്രധാനമന്ത്രി പങ്കെടുത്തു
കോൺഫെഡറേഷൻ ഓഫ് ഡാനിഷ് ഇൻഡസ്ട്രിയിൽ നടന്ന ഇന്ത്യ-ഡെൻമാർക്ക് ബിസിനസ് ഫോറത്തിൽ പ്രധാനമന്ത്രി ശ്രീ നരേന്ദ്ര മോദി, ഡെന്മാർക്ക് പ്രധാനമന്ത്രി മെറ്റെ ഫ്രെഡറിക്സെൻ ഡെൻമാർക്കിലെ കിരീടാവകാശി എന്നിവർ സംയുക്തമായി പങ്കെടുത്തു.
രണ്ട് സമ്പദ്വ്യവസ്ഥകളുടെയും സമ്പൂർണ്ണ നൈപുണ്യത്തെ പ്രധാനമന്ത്രി ഊന്നിപ്പറയുകയും ഹരിത സാങ്കേതികവിദ്യകൾ, ശീതീകരണ ശൃംഖലകൾ, മാലിന്യത്തിൽ നിന്ന് സമ്പത്തു് , ഷിപ്പിംഗ്, തുറമുഖങ്ങൾ തുടങ്ങിയ മേഖലകളിലെ ഇന്ത്യയുടെ മഹത്തായ അവസരങ്ങൾ പ്രയോജനപ്പെടുത്താൻ ഡാനിഷ് കമ്പനികളെ ക്ഷണിക്കുകയും ചെയ്തു. ഇന്ത്യയുടെ ബിസിനസ് സൗഹൃദ സമീപനത്തെ അദ്ദേഹം എടുത്തുകാണിക്കുകയും സഹകരണ അവസരങ്ങൾ പര്യവേക്ഷണം ചെയ്യാൻ ഇരുരാജ്യങ്ങളിലെയും ബിസിനസ്സ് സമൂഹത്തെ ഉദ്ബോധിപ്പിക്കുകയും ചെയ്തു.
ഇരു രാജ്യങ്ങൾക്കുമിടയിൽ ബന്ധം സ്ഥാപിക്കുന്നതിൽ ബിസിനസ് സമൂഹത്തിൻന്റെ പങ്ക് പ്രധാനമന്ത്രി ഫ്രെഡറിക്സൺ എടുത്തുപറഞ്ഞു.
താഴെ പറയുന്ന മേഖലകളിൽ ഇരു രാജ്യങ്ങളിൽ നിന്നുമുള്ള വ്യവസായികളുടെ പങ്കാളിത്തം പരിപാടിയിൽ ദൃശ്യമായി :ഹരിത സാങ്കേതിക വിദ്യ , നവീനാശയം , ഡിജിറ്റൈസേഷൻഊർജ സ്വാതന്ത്ര്യവും പുനരുപയോഗ ഊർജവുംജലം, പരിസ്ഥിതി, കൃഷിഅടിസ്ഥാന സൗകര്യങ്ങൾ, ഗതാഗതം & സേവനങ്ങൾ
ബിസിനസ് ഫോറത്തിൽ ഇനിപ്പറയുന്ന ബിസിനസ്സ് നേതാക്കൾ പങ്കെടുത്തു:
ഇന്ത്യൻ ബിസിനസ് പ്രതിനിധിസംഘം :
ബജാജ് ഫിൻസെർവ് ലിമിറ്റഡിന്റെ ചെയർമാനും എംഡിയുമായ സഞ്ജീവ് ബജാജ്
ശ്രീ ബാബ എൻ കല്യാണി, ചെയർമാനും എംഡിയും, ഭാരത് ഫോർജ്
ഡാൽമിയ സിമന്റ്  ലിമിറ്റഡിന്റെ എംഡിയും സിഇഒയുമായ ശ്രീ മഹേന്ദ്ര സിങ്ഗി
റിസ്വാൻ സൂമർ, ഹിന്ദുസ്ഥാൻ പോർട്ട്സ് പ്രൈവറ്റ് ലിമിറ്റഡിന്റെ സിഇഒയും എംഡിയും
ദർശൻ ഹിരാനന്ദാനി, ഹിരാനന്ദാനി ഗ്രൂപ്പ് ചെയർമാൻ ശ്രീ
ഇന്ത്യൻ ഹോട്ടൽസ് കമ്പനി ലിമിറ്റഡിന്റെ എംഡിയും സിഇഒയുമായ ശ്രീ പുനീത് ഛത്വാൾ
ശ്രീ. ദീപക് ബാഗ്ല, ഇൻവെസ്റ്റ് ഇന്ത്യ, സിഇഒ & എംഡി
ശ്രീ. റിതേഷ് അഗർവാൾ, ഒയോ റൂംസ് സ്ഥാപകനും സി ഇ
ശ്രീ സലിൽ സിംഗാൾ, ചെയർമാൻ എമിരിറ്റസ്, പൈ ഇൻഡസ്ട്രീസ് ലിമിറ്റഡ്
റിന്യൂ പവർ ചെയർമാനും എംഡിയുമായ സുമന്ത് സിൻഹ
ദിനേശ് ഖര, സ്റ്റേറ്റ് ബാങ്ക് ഓഫ് ഇന്ത്യ ചെയർമാൻ
സി പി ഗുർനാനി, ടെക് മഹീന്ദ്ര ലിമിറ്റഡിന്റെ എംഡിയും സിഇഒയും
തുളസി തന്തി, സുസ്ലോൺ എനർജി ലിമിറ്റഡ്.
ഡാനിഷ് ബിസിനസ് ഡെലിഗേഷൻ:
നീൽസ് ആഗെ ക്ജർ, ഉടമ, എവികെ
(പീറ്റർ പല്ലിഷോജ്, സിഇഒ, ബേറ്റർ
സീസ് ഹാർട്ട്, സിഇഒ, കാൾസ്ബർഗ്
ജേക്കബ് ബറൂയൽ പോൾസെൻ, മാനേജിംഗ് പാർട്ണർ, കോപ്പൻഹേഗൻ ഇൻഫ്രാസ്ട്രക്ചർ പാർട്ണർ
ജുക്ക പെർട്ടോല, ചെയർമാൻ, കോവി & സീമെൻസ് വിൻഡ് പവർ
ജോർഗെൻ മാഡ്സ് ക്ലോസൻ , ഡാൻഫോസ് ഉടമ,
തോമസ് പ്ലെൻബോർഗ്, ചെയർമാൻ, ഡി എസ വി
കിം വെജ്ൽബി ഹാൻസെൻ, സിഇഒ, എഫ് ഒ എസ് എസ്
ജെൻസ് മൊബെർഗ്, ചെയർമാൻ, ഗ്രണ്ട്ഫോസ്
റോലാൻഡ് ബാൻ, സിഇഒ, ഹാൽഡോർ ടോപ്സോ
ലാർസ് പീറ്റേർസൺ , ഹെമ്പേൽ സി ഇ ഓ Lars Petersson, CEO, Hempel
നീൽസ് സ്മെഡെഗാർഡ്, ചെയർമാൻ, ISS
ഒലിവിയർ ഫോണ്ടാൻ, സിഇഒ, എൽഎം വിൻഡ് പവർ ബ്ലേഡ്സ്
ജെൻസ്-പീറ്റർ സോൾ, സിഇഒ, റാംബോൾ
ജെൻസ് ബിർഗെർസൺ, സിഇഒ, റോക്ക്വൂൾ
മാഡ്സ് നിപ്പർ, സിഇഒ, ഓർസ്റ്റഡ്
രാഷ്ട്രപതിയുടെ കാര്യാലയം
കേന്ദ്ര സർവകലാശാലകളിലെ ഫാക്കൽറ്റി അംഗങ്ങളിൽ നിന്നും വിദ്യാർത്ഥികളിൽ നിന്നും 2021 വിസിറ്റേഴ്സ് അവാർഡുകൾക്ക്, രാഷ്ട്രപതി ഭവൻ അപേക്ഷ ക്ഷണിക്കുന്നു
ന്യൂഡൽഹി, ആഗസ്റ്റ് 25, 2021
കേന്ദ്ര സർവകലാശാലകളിലെ ഫാക്കൽറ്റി അംഗങ്ങളിൽ നിന്നും വിദ്യാർത്ഥികളിൽ നിന്നും 2021-ലെ വിസിറ്റേഴ്സ് അവാർഡിന് വിവിധ വിഭാഗങ്ങളിൽ രാഷ്ട്രപതി ഭവൻ ഓൺലൈൻ അപേക്ഷകൾ ക്ഷണിക്കുന്നു: 1. ഇന്നൊവേഷൻ വിസിറ്റേഴ്സ് അവാർഡ്; 2. ഗവേഷണത്തിനുള്ള വിസിറ്റേഴ്സ് അവാർഡ്  ഹ്യുമാനിറ്റീസ്, ആർട്സ്, സോഷ്യൽ സയൻസസ്,  ഫിസിക്കൽ സയൻസസ്,  ബയോളജിക്കൽ സയൻസസ്; 3. സാങ്കേതിക വികസനത്തിനുള്ള വിസിറ്റേഴ്സ് അവാർഡ്.
അപേക്ഷകർക്ക് www.presidentofindia.nic.in എന്ന വെബ്സൈറ്റ് സന്ദർശിച്ച് '7-ാമത് സന്ദർശക അവാർഡ്, 2021'  എന്ന ലിങ്കിൽ ക്ലിക്കുചെയ്ത് അപേക്ഷിക്കാം. അപേക്ഷ സമർപ്പിക്കേണ്ട അവസാന തീയതി 2021 ഒക്ടോബർ 31. കൂടുതൽ വിശദാംശങ്ങൾ https://rb.nic.in/visitorawards എന്ന വെബ്സൈറ്റിൽ കാണാം.
കേന്ദ്ര സർവകലാശാലകൾക്കിടയിൽ ആരോഗ്യകരമായ മത്സരം പ്രോത്സാഹിപ്പിക്കുകയും മികവിനായി ലോകമെമ്പാടുമുള്ള മികച്ച സമ്പ്രദായങ്ങൾ സ്വീകരിക്കാൻ അവരെ പ്രചോദിപ്പിക്കുകയും ചെയ്യുക എന്ന ലക്ഷ്യത്തോടെയാണ് 2014 ൽ വിസിറ്റേഴ്സ് അവാർഡുകൾ സ്ഥാപിച്ചത്.
കേന്ദ്ര സർവകലാശാലകളുടെ വിസിറ്റർ എന്ന നിലയിൽ ഇന്ത്യൻ രാഷ്ട്രപതി ഈ അവാർഡുകൾ സമ്മാനിക്കും.
RRTN/SKY
(Visitor Counter : 121
മന്ത്രിസഭ
ഡി.ടി.എച്ച് സേവനങ്ങൾക്കുള്ള മാർഗനിർദേശങ്ങൾ പരിഷ്കരിക്കുന്നതിന് കേന്ദ്ര മന്ത്രിസഭ അംഗീകാരം നൽകി
ഇന്ത്യയിൽ ഡയറക്റ്റ് റ്റു ഹോം  സേവനം നൽകുന്നതിനുള്ള ലൈസൻസ് ലഭിക്കുന്നതിനുള്ള മാർഗ്ഗനിർദ്ദേശങ്ങൾ പുതുക്കാനുള്ള ശുപാർശയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്രമന്ത്രിസഭാ യോഗം അംഗീകാരം നൽകി.
ഡിടിഎച്ച് ലൈസൻസിന്റെ കാലാവധി ഇനി മുതൽ 20 വർഷത്തേക്ക് ആയിരിക്കും.നിലവിൽ 10വർഷമായിരുന്നു കാലാവധി. ഇതിനു പുറമെ ഒരു തവണ 10 വർഷത്തേക്ക് ലൈസൻസ് കാലാവധി പുതുക്കാൻ സാധിക്കും.
മൊത്ത വരുമാനത്തിന്റെ 10% ൽ, നിന്നും അഡ്ജസ്റ്റഡ് ഗ്രോസ് റവന്യൂവിന്റെ എട്ട് ശതമാനമായി ലൈസൻസ് ഫീസ് പരിഷ്കരിച്ചിട്ടുണ്ട്.മൊത്ത വരുമാനത്തിൽ നിന്നും ജിഎസ്ടി കുറച്ചുതിനുശേഷമായിരിക്കും AGR കണക്കാക്കുക. ഡിടിഎച്ച് ഓപ്പറേറ്റർമാർക്ക് അവരുടെ ചാനൽ ശേഷിയുടെ പരമാവധി അഞ്ച് ശതമാനം, അംഗീകൃത പ്ലാറ്റ്ഫോം ചാനലുകളായി ഉപയോഗിക്കാൻ അനുമതി നൽകും. ഓരോ പ്ലാറ്റ്ഫോം സർവീസ് ചാനലുകൾക്കും പതിനായിരം രൂപ നിരക്കിൽ രജിസ്ട്രേഷൻ ഫീസ് ഈടാക്കും. താല്പര്യമുള്ള ഡിടിഎച്ച് ഓപ്പറേറ്റർമാർക്ക്,മറ്റ് ടിവി ചാനൽ വിതരണ ദാതാക്കളുമായി,അടിസ്ഥാന സൗകര്യങ്ങൾ പങ്കു വയ്ക്കാവുന്നതാണ്.നിലവിലെ മാർഗ നിർദേശത്തിൽ, നേരിട്ടുള്ള വിദേശനിക്ഷേപ പരിധി ആയ 49% ആണ്. ഇത് ഗവൺമെന്റ് നയവുമായി ബന്ധപ്പെട്ട് കാലാകാലങ്ങളിൽ ആവശ്യമായ ഭേദഗതി വരുത്തും. കേന്ദ്ര വാർത്താ വിതരണ പ്രക്ഷേപണ മന്ത്രാലയം പുതുക്കിയ മാർഗ്ഗനിർദ്ദേശങ്ങൾ പ്രസിദ്ധീകരിക്കുന്നതോടെ ഈ തീരുമാനങ്ങളെല്ലാം പ്രാബല്യത്തിൽ വരും.
രാസവസ്തു, രാസവളം മന്ത്രാലയം
ഹിന്ദുസ്ഥാൻ ഉർവരകിന്റെയും രസായൻ ലിമിറ്റഡിന്റെയും മൂന്ന് യൂണിറ്റുകൾക്കായി 2012-ലെ പുതിയ നിക്ഷേപ നയത്തിന്റെ പ്രയോഗക്ഷമത നീട്ടുന്നതിന് കേന്ദ്ര മന്ത്രിസഭയുടെ അംഗീകാരം
ഹിന്ദുസ്ഥാൻ ഉർവരക് & രസായൻ ലിമിറ്റഡിന്റെ മൂന്ന് യൂണിറ്റുകൾക്കായി 2012 ലെ പുതിയ നിക്ഷേപ നയം ബാധകമാക്കുന്നത് നീട്ടുന്നതിനുള്ള രാസവള വകുപ്പിന്റെ നിർദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദി അധ്യക്ഷനായ കേന്ദ്ര മന്ത്രിസഭയുടെ സാമ്പത്തിക കാര്യ സമിതി അംഗീകാരം നൽകി. ഗോരഖ്പൂർ, സിന്ദ്രി, ബറൗനി എന്നിവയാണ് ഈ മൂന്നു യൂണിറ്റുകൾ .
എച് യു ആർ എൽ , 2016 ജൂൺ 15-ന് സംയോജിപ്പിച്ച എച് യു ആർ എൽ, കോൾ ഇന്ത്യ ലിമിറ്റഡ് , എൻ ടി പി സി ലിമിറ്റഡ് , ഇന്ത്യൻ ഓയിൽ കോർപ്പറേഷൻ എന്നിവയുടെ സംയുക്ത സംരംഭമാണ്. പ്രതിവർഷം 12.7 ലക്ഷം മെട്രിക് ടൺ വീതം സ്ഥാപിത ശേഷിയുള്ള പുതിയ ഗ്യാസ് അധിഷ്ഠിത യൂറിയ പ്ലാന്റുകൾ സ്ഥാപിച്ച് എച് യു ആർ എൽ, എഫ് സി ഐ എൽ -ന്റെ പഴയ ഗോരഖ്പൂർ, സിന്ദ്രി യൂണിറ്റുകളും ജി എഫ് സി എല്ലിന്റെ ബറൗണി യൂണിറ്റും പുനരുജ്ജീവിപ്പിക്കുന്നു. മൂന്ന് എച് യു ആർ എൽ യൂറിയ പദ്ധതികളുടെ ചെലവ് . 25.120 കോടി രൂപയാണ് . എച് യു ആർ എൽ-ന്റെ ഈ മൂന്ന് യൂണിറ്റുകളിലേക്കും ഗെയിൽ പ്രകൃതി വാതകം വിതരണം ചെയ്യുന്നു.
യൂറിയ മേഖലയിൽ സ്വയംപര്യാപ്തത കൈവരിക്കുന്നതിനായി എസ സി ഐ എൽ / എച് എഫ് സി എൽ -ന്റെ അടച്ചുപൂട്ടിയ യൂറിയ യൂണിറ്റുകളെ പുനരുജ്ജീവിപ്പിക്കാൻ ഗവണ്മെന്റ് എടുത്ത മുൻകൈയുടെ ഭാഗമാണ് അത്യാധുനിക അധിഷ്ഠിത എച് യു ആർ എൽ പ്ലാന്റുകൾ. മൂന്ന് യൂണിറ്റുകൾ കമ്മീഷൻ ചെയ്യുന്നത് രാജ്യത്ത് പ്രതിവർഷം 38.1 ലക്ഷം മെട്രിക് ടൺ തദ്ദേശീയ യൂറിയ ഉൽപ്പാദനം കൂട്ടിച്ചേർക്കുകയും യൂറിയ ഉൽപ്പാദനത്തിൽ ഇന്ത്യയെ ‘സ്വയം പര്യാപ്തമാക്കാനുള്ള പ്രധാനമന്ത്രിയുടെ കാഴ്ചപ്പാട് സാക്ഷാത്കരിക്കാൻ സഹായിക്കുകയും ചെയ്യും. പദ്ധതി കർഷകർക്ക് വളത്തിന്റെ ലഭ്യത മെച്ചപ്പെടുത്തുക മാത്രമല്ല, രാജ്യത്തിന്റെ ഭക്ഷ്യസുരക്ഷ ഉറപ്പാക്കുന്നതിനൊപ്പം റോഡുകൾ, റെയിൽവേ, അനുബന്ധ വ്യവസായം തുടങ്ങിയ അടിസ്ഥാന സൗകര്യ വികസനം ഉൾപ്പെടെ മേഖലയിലെ സമ്പദ്വ്യവസ്ഥയ്ക്ക് ഉത്തേജനം നൽകുകയും ചെയ്യും.
മൂന്ന് എച് യു ആർ എൽ യൂണിറ്റുകൾക്കും ഡിസിഎസ് , ഇ എസ ഡി , എൻവയോൺമെന്റ് മോണിറ്ററിംഗ് സിസ്റ്റങ്ങൾ എന്നിവയുള്ള അത്യാധുനിക ബ്ലാസ്റ്റ് പ്രൂഫ് കൺട്രോൾ റൂം എന്നിങ്ങനെ വിവിധ സവിശേഷ സവിശേഷതകൾ ഉണ്ട്. ഈ പ്ലാന്റുകളിൽ ഓഫ്സൈറ്റ് മലിനജലം നീക്കം ചെയ്യുന്നില്ല. വളരെ പ്രചോദിതരായ, അർപ്പണബോധമുള്ള, നല്ല പരിശീലനം ലഭിച്ച ഓപ്പറേറ്റർമാരാണ് സിസ്റ്റങ്ങൾ പ്രവർത്തിപ്പിക്കുന്നത്. എച് യു ആർ എൽ -ഗോരഖ്പൂർ യൂണിറ്റിൽ 65 മീറ്റർ നീളവും 2 മീറ്റർ ഉയരവുമുള്ള ഇന്ത്യയിലെ ആദ്യത്തെ എയർ ഓപ്പറേറ്റഡ് ബുള്ളഡ് പ്രൂഫ് റബ്ബർ ഡാം ഉണ്ട്.
ഉത്തർപ്രദേശ്, ബീഹാർ, ജാർഖണ്ഡ്, ഛത്തീസ്ഗഡ്, മധ്യപ്രദേശ്, പശ്ചിമ ബംഗാൾ, ഒഡീഷ എന്നീ ഏഴ് സംസ്ഥാനങ്ങളിലെ യൂറിയയുടെ ആവശ്യം നിറവേറ്റാൻ ലക്ഷ്യമിട്ടുള്ള ലോകത്തിലെ ഏറ്റവും മികച്ച സാങ്കേതികവിദ്യകളെ ഈ മൂന്ന് സൗകര്യങ്ങളും സമന്വയിപ്പിക്കുന്നു.
-ND-
(Visitor Counter : 113
പ്രധാനമന്ത്രിയുടെ ഓഫീസ്
പ്രതിരോധ കയറ്റുമതി എക്കാലത്തെയും ഉയർന്ന നിലയിൽ എത്തിയതിനെ പ്രധാനമന്ത്രി അഭിനന്ദിച്ചു
2022-2023 സാമ്പത്തിക വർഷത്തിൽ ഇന്ത്യയുടെ പ്രതിരോധ കയറ്റുമതി എക്കാലത്തെയും ഉയർന്ന നിരക്കായ 15,920 കോടി രൂപയിലെത്തിയെന്ന വസ്തുതയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
രാജ്യരക്ഷാ മന്ത്രി ശ്രീ രാജ്നാഥ് സിംഗിന്റെ പ്രഖ്യാപനത്തിന് മറുപടിയായി പ്രധാനമന്ത്രി ട്വീറ്റ് ചെയ്തു.
"മികച്ചത്! ഇന്ത്യയുടെ പ്രതിഭയുടെയും 'മെയ്ക്ക് ഇൻ ഇന്ത്യ'യോടുള്ള ആവേശത്തിന്റെയും വ്യക്തമായ പ്രകടനമാണ്. കഴിഞ്ഞ കുറച്ച് വർഷങ്ങളായി ഈ മേഖലയിലെ പരിഷ്കാരങ്ങൾ മികച്ച ഫലങ്ങൾ നൽകുന്നുണ്ടെന്നും ഇത് കാണിക്കുന്നു. ഇന്ത്യയെ പ്രതിരോധ ഉൽപ്പാദന കേന്ദ്രമാക്കി മാറ്റാനുള്ള ശ്രമങ്ങൾക്ക് ഗവണ്മെന്റ് പൂർണ്ണ പിന്തുണ നൽകും. ."
പ്രധാനമന്ത്രിയുടെ ഓഫീസ്
പ്രധാനമന്ത്രി റഷ്യൻ ഫെഡറേഷൻ പ്രസിഡൻറ് വ്ളാദിമിർ പുടിനുമായി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി ടെലിഫോണിൽ സംസാരിച്ചു.
പ്രസിഡന്റ് പുടിന്റെ സമീപകാല ഇന്ത്യാ സന്ദർശന വേളയിൽ ചർച്ച ചെയ്ത ചില വിഷയങ്ങളിലെ തുടർ നടപടികൾ ഇരു നേതാക്കളുടെയും സംഭാഷണത്തിൽ ഉൾപ്പെട്ടു. പ്രസിഡന്റ് പുടിൻ. പ്രതിരോധ സഹകരണം, രാസവളങ്ങളുടെ വിതരണത്തിൽ സഹകരണം, കിഴക്കൻ റഷ്യയുമായുള്ള ഇന്ത്യയുടെ ഇടപഴകൽ വർധിപ്പിക്കൽ എന്നിവയ്ക്കുള്ള അവസരങ്ങൾ ഉൾപ്പെടെ, ഈ വിഷയങ്ങളിൽ ഭാവി നടപടികൾ ഉറപ്പിക്കാൻ ഇന്നത്തെ സംഭാഷണം സഹായിച്ചു. അന്താരാഷ്ട്ര വിഷയങ്ങളിലെ വീക്ഷണങ്ങളും സംഭാഷണ മദ്ധ്യേ ഇരുവരും പരസ്പരം കൈമാറി
ഇന്ത്യ-റഷ്യ പ്രത്യേകവും പ്രത്യേക പദവിയുള്ളതുമായ തന്ത്രപരമായ പങ്കാളിത്തത്തിന് കീഴിലുള്ള എല്ലാ മേഖലകളിലും നിരന്തരം സമ്പർക്കം പുലർത്താനും ബഹുമുഖ വേദികളിൽ ഉഭയകക്ഷി സഹകരണവും കൂടിയാലോചനകളും ഏകോപനവും കൂടുതൽ ആഴത്തിലാക്കാൻ തുടർച്ചയായി പരിശ്രമിക്കാനും നേതാക്കൾ തീരുമാനിച്ചു.
പ്രത്യേക പദവിയുള്ള ഇന്ത്യ-റഷ്യ തന്ത്രപരമായ പങ്കാളിത്തത്തിന് കീഴിലുള്ള എല്ലാ മേഖലകളിലും നിരന്തരം സമ്പർക്കം പുലർത്താനും ബഹുമുഖ വേദികളിൽ ഉഭയകക്ഷി സഹകരണവും കൂടിയാലോചനകളും ഏകോപനവും കൂടുതൽ ആഴത്തിലാക്കാൻ തുടർച്ചയായി പരിശ്രമിക്കാനും നേതാക്കൾ സമ്മതിച്ചു.
ആഭ്യന്തരകാര്യ മന്ത്രാലയം
കേന്ദ്ര മന്ത്രി ശ്രീ അമിത് ഷാ, ഐക്യത്തിന്റെ പ്രതീകമായ സന്യാസി, ശ്രീ രവിദാസ് ജിക്ക് ആദരാഞ്ജലികൾ അർപ്പിച്ചു.
കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ, ആദരണീയ സന്യാസിവര്യൻ ശ്രീ രവിദാസ് ജിയുടെ ജന്മദിനത്തിൽ അദ്ദേഹത്തിന് ആദരാഞ്ജലികൾ അർപ്പിച്ചു.സന്ത് ശ്രീ രവിദാസ് ജി തന്റെ ആശയങ്ങളും കർമങ്ങളും കൊണ്ട് സമൂഹത്തിൽ ആത്മീയ അവബോധം ഉണർത്തുകയും അതിലൂടെ മനുഷ്യരാശിക്ക് ക്ഷേമത്തിന്റെ പാത കാണിച്ചുകൊടുക്കുകയും ചെയ്തു എന്ന് ശ്രീ അമിത് ഷാ തന്റെ ട്വീറ്റിൽ പറഞ്ഞു. അദ്ദേഹത്തിന്റെ ഐക്യം, സമത്വം, കർമ്മത്തിന്റെ ഔന്നത്യം എന്നിവയുടെ സന്ദേശം നമ്മെ എപ്പോഴും നയിക്കും.
ഓരോ വ്യക്തിക്കും തുല്യ അവകാശങ്ങളും നീതിയും നൽകി സമൂഹത്തെ ഒന്നിപ്പിക്കാൻ സമർപ്പിച്ചതാണ് സന്ത് രവിദാസിന്റെ ജീവിതം എന്ന് ശ്രീ ഷാ പറഞ്ഞു.സന്ത് രവിദാസ് ജി യുടെ ചിന്തകൾ യാഥാർത്ഥ്യമാക്കികൊണ്ട് , എല്ലാ വിഭാഗങ്ങളുടെയും ജീവിത നിലവാരം ഉയർത്താൻ അവരെ വികസനത്തിൽ പങ്കാളികളാക്കികൊണ്ടാണ് ,പ്രധാനമന്ത്രി നരേന്ദ്ര മോദിയുടെ നേതൃത്വത്തിൽ കേന്ദ്ര സർക്കാർ തുടർച്ചയായി പ്രവർത്തിക്കുന്നത്, അദ്ദേഹം പറഞ്ഞു .
പ്രത്യേക സേവനങ്ങളും ഫീച്ചറുകളും
16ാമത് അഗ്രികൾച്ചറൽ സയൻസ് കോൺഗ്രസ്: പ്രതിനിധി രജിസട്രേഷൻ സെപ്റ്റംബർ 20ന് അവസാനിക്കും
കൊച്ചി: സെപ്റ്റംബർ 13, 2023
ഒക്ടോബർ 10 മുതൽ 13 വരെ കൊച്ചിയിൽ നടക്കുന്ന 16ാമത് അഗ്രികൾച്ചറൽ സയൻസ് കോൺഗ്രസിൽ പ്രതിനിധിയായി പങ്കെടുക്കുന്നതിനുള്ള റഗുലർ റജിസ്ട്രേഷൻ 2023സെപ്തംബർ 20ന് അവസാനിക്കും. ഗവേഷണ പ്രബന്ധനങ്ങൾ അവതരിപ്പിക്കുന്നതിന് അപേക്ഷ നൽകാൻ സെപ്തംബർ 15, രാത്രി 12 മണിവരെ അവസരമുണ്ട്. ഡൽഹിയിലെ നാഷണൽ അക്കാദമി ഓഫ് അഗ്രികൾച്ചറൽ സയൻസ് സംഘടിപ്പിക്കുന്ന സമ്മേളനത്തിന് ഇത്തവണ കേന്ദ്ര സമുദ്രമത്സ്യ ഗവേഷണ സ്ഥാപനമാണ്  ആതിഥ്യമരുളുന്നത്. ഐക്യരാഷ്ട്രസഭയുടെ സുസ്ഥിര വികസന ലക്ഷ്യങ്ങൾ കൈവരിക്കുന്നതിന് കാർഷിക-ഭക്ഷ്യസംവിധാനങ്ങളുടെ പരിവർത്തനം എന്ന പ്രമേയത്തിലാണ് സമ്മേളനം.
ലോകമെമ്പാടുമുള്ള പ്രമുഖരായ ഗവേഷകർ, അക്കാദമിക് വിദഗ്ധർ, വിദ്യാർത്ഥികൾ, കർഷകർ, സംരംഭകർ തുടങ്ങിയവർ കാർഷിക-അനുബന്ധ മേഖലകളിലെ കണ്ടെത്തലുകളും ആശയങ്ങളും അവതരിപ്പിക്കും.
വിവിധ കാർഷികവൃത്തിയിലൂടെ വിജയം കൈവരിച്ച കർഷകരുടെ സംഗമം സമ്മേളനത്തിന്റെ മുഖ്യ ആകർഷങ്ങളിലൊന്നാണ്. പദ്മ പുരസ്കാര ജേതാക്കളുൾപ്പടെയുള്ള രാജ്യത്തെ വിവിധ പ്രദേശങ്ങളെ പ്രതിനിധീകരിക്കുന്ന കർഷകർ അവരുടെ അനുഭവങ്ങൾ പങ്കുവെക്കും. കർഷകർ നേരിടുന്ന പ്രശ്നങ്ങൾ ശാസ്ത്രജ്ഞരുമായി ചർച്ച ചെയ്യാനും രാജ്യത്തെ പ്രമുഖ കാർഷിക ശാസ്ത്രജ്ഞന്മാർ കൂടി പങ്കെടുക്കുന്ന കർഷക-ശാസ്ത്രജ്ഞ സംവാദവും ഇതോടനുബന്ധിച്ച് നടക്കും. കാർഷികരംഗത്തെ വ്യവസായികളും ശാസ്ത്രജ്ഞരും തമ്മിലുള്ള ആശയസംവാദവും സമ്മേളനത്തിലുണ്ട്.
ഭക്ഷ്യ-പോഷക സുരക്ഷ, കാലാവസ്ഥാ വ്യതിയാനം, കാർഷിക ഉൽപാദന വ്യവസ്ഥ, ഉൽപന്നങ്ങൾ, ജനിതക സാങ്കേതികവിദ്യകൾ, മൃഗസംരക്ഷണം, ഹോട്ടികൾച്ചർ, അക്വാകൾച്ചർ, മത്സ്യബന്ധനം, പുത്തൻ സാങ്കേതികവിദ്യകൾ, നയരൂപീകരണം തുടങ്ങി അനേകം വിഷയങ്ങളിലുള്ള ചർച്ചകളുണ്ടാകും.
ഇന്ത്യയിൽ നിന്നും വിദേശത്തുനിന്നുമായി 1500ലേറെ പ്രതിനിധികൾ കോൺഗ്രസിൽ പങ്കെടുക്കും. കൂടുതൽ വിവരങ്ങൾ അറിയുന്നതിന് വെബ്സൈറ്റ്  സന്ദർശിക്കുക.
പ്രധാനമന്ത്രിയുടെ ഓഫീസ്
ലോക വന്യജീവി ദിനത്തിൽ വന്യജീവി സംരക്ഷകർക്കും, വന്യജീവി സ്നേഹികൾക്കും പ്രധാനമന്ത്രി ആശംസകൾ നേർന്നു
ലോക വന്യജീവി ദിനത്തിൽ വന്യജീവി സംരക്ഷകർക്കും ,വന്യജീവി സ്നേഹികൾക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
“ലോക വന്യജീവി ദിനത്തിൽ, വന്യജീവി സ്നേഹികൾക്കും വന്യജീവി സംരക്ഷണത്തിൽ പ്രവർത്തിക്കുന്നവർക്കും ആശംസകൾ. മൃഗങ്ങളുടെ ആവാസ വ്യവസ്ഥകൾ സംരക്ഷിക്കുന്നത് നമ്മുടെ ഒരു പ്രധാന മുൻഗണനയാണ്, അതിൽ നല്ല ഫലങ്ങൾ ഞങ്ങൾ കണ്ടു. നമ്മുടെ രാജ്യത്തേക്ക് ചീറ്റപ്പുലികളെ സ്വാഗതം ചെയ്ത വർഷമായി കടന്നു പോയ വർഷം എന്നും ഓർമ്മിക്കപ്പെടും!
പ്രധാനമന്ത്രിയുടെ ഓഫീസ്
ഇന്ത്യൻ ക്രിക്കറ്റ് ടീമിന്റെ സമീപകാല വിജയം യുവാക്കൾക്ക് പ്രചോദനാത്മക സന്ദേശം : പ്രധാനമന്ത്രി
ഇന്നത്തെ യുവാക്കളുടെ മാനസികാവസ്ഥയുമായി സമന്വയിപ്പിക്കുന്ന സഹജാവബോധം, പ്രവർത്തനം, പ്രതികരണം എന്നിവയുടെ മേഖലയിലാണ് ആത്മിർഭർ ഭാരതവുമായി ബന്ധപ്പെട്ട ഏറ്റവും വലിയ പരിവർത്തനം എന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. വീഡിയോ കോൺഫറൻസിംഗിലൂടെ അസമിലെ തേജ്പൂർ സർവകലാശാലയുടെ പതിനെട്ടാമത് ബിരുദദാന ചടങ്ങിനെ അഭിസംബോധന ചെയ്യുകയായിരുന്നു അദ്ദേഹം.
ആത്മിർഭർ ഭാരത് അഭിയാൻ എന്ന ആശയം പ്രധാനമന്ത്രി വിശദീകരിച്ചു. ഈ പ്രസ്ഥാനം വിഭവങ്ങൾ, ഭൗതിക അടിസ്ഥാന സൗകര്യങ്ങൾ, സാങ്കേതികവിദ്യ, സാമ്പത്തിക, തന്ത്രപരമായ ശക്തി എന്നിവയിലെ മാറ്റത്തെക്കുറിച്ചാണെങ്കിലും, ഏറ്റവും വലിയ പരിവർത്തനം ഇന്നത്തെ യുവാക്കളുടെ മാനസികാവസ്ഥയുമായി സമന്വയിപ്പിക്കുന്ന സഹജാവബോധം, പ്രവർത്തനം, പ്രതികരണം എന്നിവയുടെ മേഖലയിലാണ്.
ഇന്നത്തെ യുവ ഇന്ത്യയ്ക്ക് വെല്ലുവിളികൾ ഏറ്റെടുക്കുന്നതിന് സവിശേഷമായ ഒരു മാർഗമുണ്ടെന്ന് പ്രധാനമന്ത്രി പറഞ്ഞു. ഓസ്ട്രേലിയയിലെ യുവ ഇന്ത്യൻ ക്രിക്കറ്റ് ടീമിന്റെ സമീപകാല പ്രകടനത്തെ അദ്ദേഹം ചൂണ്ടിക്കാട്ടി . ഇന്ത്യൻ ക്രിക്കറ്റ് ടീം നിരവധി വെല്ലുവിളികൾ നേരിട്ടു. ആദ്യം വൻപരാജയം ഏറ്റുവാങ്ങിയെങ്കിലും തുല്യ വേഗത്തിൽ തിരിച്ചുവന്ന് അടുത്ത മത്സരത്തിൽ വിജയിക്കുകയും ചെയ്തു. പരിക്കുകൾക്കിടയിലും കളിക്കാർ ദൃഢനിശ്ചയം പ്രകടമാക്കി. അവർ വെല്ലുവിളി നേരിടുകയും ബുദ്ധിമുട്ടുള്ള സാഹചര്യങ്ങളിൽ നിരാശരാകുന്നതിന് പകരം പുതിയ പരിഹാരങ്ങൾ തേടുകയും ചെയ്തു. അനുഭവപരിചയമില്ലാത്ത കളിക്കാരുണ്ടായിരുന്നുവെങ്കിലും അവരുടെ മനോവീര്യം ഉയർന്നതിനാൽ അവർക്ക് ലഭിച്ച അവസരം അവർ പ്രയോജനപ്പെടുത്തി. അവരുടെ കഴിവും സ്വഭാവവും കൊണ്ട് മികച്ച ടീമിനെ അവർ കീഴടക്കി.
കായിക മേഖലയുടെ കാഴ്ചപ്പാടിൽ നിന്ന് മാത്രമല്ല നമ്മുടെ കളിക്കാരുടെ ഈ മികച്ച പ്രകടനം പ്രധാനപ്പെട്ടതെന്ന് പ്രധാനമന്ത്രി ഊന്നിന്നിപ്പറഞ്ഞു. പ്രകടനത്തിൽ നിന്നുള്ള പ്രധാന ജീവിത പാഠങ്ങൾ ശ്രീ മോദി എടുത്ത് കാട്ടി . ആദ്യം, നമ്മുടെ കഴിവിൽ വിശ്വാസവും ആത്മധൈര്യവും ഉണ്ടായിരിക്കണം; രണ്ടാമതായി, സകാരാത്മകമായ ഒരു മാനസികാവസ്ഥ അത്തരംഫലങ്ങൾ ജനിപ്പിക്കുന്നു. മൂന്നാമത്തേതും ഏറ്റവും പ്രധാനപ്പെട്ടതുമായ പാഠം - ഒന്ന് രണ്ട് സാധ്യതകൾ അഭിമുഖീകരിക്കുന്നുവെങ്കിൽ, ഒന്ന് സുരക്ഷിതവും മറ്റൊന്ന് ബുദ്ധിമുട്ടുള്ള വിജയത്തിന്റെ സാധ്യതയുമാണെങ്കിൽ, ഒരാൾ തീർച്ചയായും വിജയത്തിന്റെ സാധ്യത പര്യവേക്ഷണം ചെയ്യണം. വല്ലപ്പോഴുമുള്ള പരാജയത്തിൽ ഒരു ദോഷവും ഇല്ല, അപകടസാധ്യതകൾ ഏറ്റെടുക്കുന്നതിൽ നിന്ന് വിട്ടുനിൽക്കരുത്. നാം സജീവവും നിർഭയരുമായിരിക്കണം. പരാജയഭയം, അനാവശ്യ സമ്മർദ്ദം എന്നിവ മറികടന്നാൽ നാം നിർഭയരായി ഉയർന്നുവരും. ആത്മവിശ്വാസവും ലക്ഷ്യങ്ങൾക്കായി സമർപ്പിതവുമായ ഈ പുതിയ ഇന്ത്യ ക്രിക്കറ്റ് രംഗത്ത് മാത്രമല്ല പ്രകടമാകുന്നതെന്നും, നിങ്ങൾ എല്ലാവരും ഈ ചിത്രത്തിന്റെ ഭാഗമാണെന്നും പ്രധാനമന്ത്രി വിദ്യാർത്ഥികളോട് പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ മന്ത്രി ഡോ. ഹർഷ വർദ്ധനെ "സ്റ്റോപ്പ് ടി.ബി പാർട്നർഷിപ്പ് ബോർഡിൻ്റെ " ചെയർമാനായി നിയമിച്ചു
ന്യൂഡൽഹി , മാർച്ച് 17, 2021
കേന്ദ്ര ആരോഗ്യ കുടുംബക്ഷേമ വകുപ്പു മന്ത്രി ഡോ. ഹർഷ വർദ്ധനെ സ്റ്റോപ്പ് ടി.ബി പങ്കാളിത്ത ബോർഡിൻ്റ ചെയർമാനായി നിയമിച്ചു..2021 ജൂലായ് മുതൽ മൂന്ന് വർഷത്തേക്കാണ് നിയമനം .
ക്ഷയരോഗത്തിനെതിരായ പോരാട്ടത്തിൽ ലോകത്തെ ഐക്യപ്പെടുത്തുന്നതിനായി 2000 ത്തിൽ സ്ഥാപിതമായ പ്രത്യേക അന്താരാഷ്ട സ്ഥാപനമാണ് ," സ്റ്റോപ്പ് ടി.ബി പാർട്നനർഷിപ്പ് ബോർഡ് '. ക്ഷയരോഗമുക്ത ലോകമാണ് ,സംഘടനയുടെ ദർശനം .ക്ഷയരോഗ നിർമ്മാർജ്ജനത്തിനായുള്ള ആഗോള സമയപരിധിയായ 2030 ന് അഞ്ചു വർഷം മുൻപെ 2025 ഓടെ തന്നെ രാജ്യത്തു നിന്ന് ക്ഷയരോഗം നിർമ്മാർജ്ജനം ചെയ്യുന്നതിന് ഇന്ത്യ പ്രതിജ്ഞാബന്ധമാണ്.
IE
യുവജനകാര്യ, കായിക മന്ത്രാലയം
ഒരു മാസം നീണ്ടുനിൽക്കുന്ന രാജ്യവ്യാപക സ്വച്ഛ് ഭാരത് 2022 പ്രചാരണത്തിന് ശ്രീ അനുരാഗ് സിംഗ് ഠാക്കൂർ നാളെ തുടക്കം കുറിക്കും
ഒരു മാസം നീണ്ടുനിൽക്കുന്ന രാജ്യവ്യാപക സ്വച്ഛ് ഭാരത് 2022 പ്രചാരണത്തിന് ഉത്തർപ്രദേശിലെ പ്രയാഗ്രാജിൽ കേന്ദ്ര യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂർ നാളെ  തുടക്കം കുറിക്കും.
നെഹ്റു യുവ കേന്ദ്ര സംഘട്ടനോട്  അനുബദ്ധമായി പ്രവർത്തിക്കുന്ന യൂത്ത് ക്ലബ്ബുകളുടെയും നാഷണൽ സർവീസ് സ്കീമിനോട് അനുബദ്ധമായി പ്രവർത്തിക്കുന്ന സ്ഥാപനങ്ങളുടെയും ശൃംഖലയിലൂടെ രാജ്യത്തുടനീളമുള്ള 744 ജില്ലകളിലെ 6 ലക്ഷം ഗ്രാമങ്ങളിൽ സ്വച്ഛ് ഭാരത് 2022 പരിപാടി സംഘടിപ്പിക്കും. സ്വച്ഛ് ഭാരത് 2022 മുഖേന ഒരു കോടി കിലോ പ്ലാസ്റ്റിക് മാലിന്യം ശേഖരിച്ച് സംസ്കരിക്കാനാണ് യുവജനകാര്യ വകുപ്പ് ലക്ഷ്യമിടുന്നത്.
ബോധവത്ക്കരണം, ജനങ്ങളെ അണിനിരത്തുക, ശുചിത്വ ഇന്ത്യ യാഥാർത്ഥ്യമാക്കാൻ ജനപങ്കാളിത്തം ഉറപ്പാക്കുക എന്നീ ലക്ഷ്യങ്ങളോടെയാണ് സ്വച്ഛ് ഭാരത് 2022 ആരംഭിക്കുന്നതെന്ന് ശ്രീ അനുരാഗ് ഠാക്കൂർ പറഞ്ഞു. ഇത് ലോക സന്തോഷ സൂചികയിൽ രാജ്യത്തിന്റെ സ്ഥാനം മെച്ചപ്പെടുത്തും.
2022 ഒക്ടോബർ 01 മുതൽ ഒക്ടോബർ 31 വരെ രാജ്യത്തെ എല്ലാ ജില്ലകളിലേയും പൊതു ഇടങ്ങളിലും വീടുകളിലും ശുചീകരണ പ്രവർത്തനങ്ങൾ സംഘടിപ്പിക്കുക എന്നതാണ് സ്വച്ഛ് ഭാരത് 2022 പരിപാടിയുടെ ലക്ഷ്യം. സമൂഹത്തിലെ സമസ്ത ജനവിഭാഗങ്ങളെയും സർക്കാർ സ്ഥാപനങ്ങളെയും PRI-കളെയും സർക്കാരിതര സംഘടനകളെയും പ്രചാരണത്തിൽ ഉൾപ്പെടുത്തിയിട്ടുണ്ട് . "സ്വച്ഛ് കാൽ: അമൃത് കാൽ" എന്ന മന്ത്രത്തിന് പ്രചാരണം നൽകാനും ജനപങ്കാളിത്തത്തോടെ  ഈ പരിപാടി ഒരു ജനകീയ പ്രസ്ഥാനമാക്കി മാറ്റാനും ലക്ഷ്യമിടുന്നുണ്ട്.
Earlier informing about the Swachh Bharat 2022 in a video message Shri Anurag Thakur said that Swachh Bharat 2022 will be launched
RRTN
(Visitor Counter : 93
പ്രത്യേക സേവനങ്ങളും ഫീച്ചറുകളും
സെൻസർ ബോർഡ് റീജിയണൽ ഓഫീസർ ആയി അജയ് ജോയ് അധിക ചുമതല ഏറ്റെടുത്തു
തിരുവനന്തപുരത്തെ സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ  റീജിയണൽ ഓഫീസറായി ശ്രീ അജയ് ജോയ് അധിക ചുമതല ഏറ്റെടുത്തു. 2013 ബാച്ച് ഇന്ത്യൻ ഇൻഫർമേഷൻ സർവീസിൽ ഡെപ്യൂട്ടി ഡയറക്ടറായ അദ്ദേഹം 2020 മുതൽ ദൂരദർശൻ കേരളയുടെ ന്യൂസ് വിംഗിന്റെ തലവനായി പ്രവർത്തിക്കുന്നു.
--NS--
(Visitor Counter : 101